Caca (mytologia)

Caca oli roomalainen tulen jumalatar ja tulen jumala Cacuksen sisar. Tarinoiden mukaan he asuivat Rooman Palatium-kukkulalla.Lurker 1987, s. 39 Joidenkin tarinoiden mukaan Caca paljasti Herakleelle eli roomalaisittain Herculeelle sen paikan, johon Cacus oli piilottanut tältä varastamansa karjan. Tästä Caca olisi saanut ikuisiksi ajoiksi jumalattaren aseman. Hänen pyhäkössään paloi ikuinen tuli, kuten kotilieden jumalattaren Vestan temppelissä.

 Lähteet 
 Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

 Viitteet 

Luokka:Antiikin Rooman jumalattaret
Luokka:Tulen jumalat